Edith Sitwell

**Edith Louisa Sitwell** (1887–1964) var en britisk poet, forfatter og litteraturkritiker, og den eldste av de tre kjente Sitwell-søsknene.

## Liv og virke
### Bakgrunn
Edith Sitwell kom fra en aristokratisk men eksentrisk familiebakgrunn. Hun var det eldste barn og den eneste datter til sir George Sitwell, 4. baronet av Renishaw Hall. Han var ekspert på slektsforsking og landskapsarkitektur. Hennes mor var lady Ida Emily Augusta Denison, datter til earlen av Londesborough og barnebarn til Henry Somerset, 7. hertug av Beaufort. Hun stammet i rett nedstigende ledd på kvinnelinjen fra huset Plantagenet. Edith Sitwell hadde to yngre brødre, Osbert (1892–1969) og Sacheverell Sitwell (1897–1988), som begge var ledende forfattere.

Edith Sitwell hadde et vanskelig forhold til sine foreldre. Hennes far prøvde blant annet å kurere hennes påståtte ryggdeformasjon ved å låse henne inn i en jernramme. I sin selvbiografi skrev hun at foreldrene alltid hadde vært fremmede for henne.

### London - Paris - Renishaw Hall
I 1914 flyttet hun som 26-åring til en liten, enkel leilighet i *Pembridge Mansions* i Bayswater, som hun delte med Helen Rootham (1875-1938), hennes guvernante fra 1903.

Edith Sitwell giftet seg aldri, men i 1927 skal hun ha blitt forelsket i den homofile russiske maleren Pavel Tchelitchew. Dette varte bare til 1928, og i 1932 flyttet Rootham og Sitwell til Paris, der de bodde sammen med Roothams yngre søster. 

Under andre verdenskrig kom Sitwell tilbake fra Frankrike og trakk seg tilbake til Renishaw i Derbyshire med broren Osbert og kjæresten hans David Horner. Hun skrev i lyset av oljelamper fordi huset ikke hadde elektrisitet. Hun strikket klær til sine venner som var i militæret.

Diktene hun skrev under krigen førte henne tilbake til offentligheten. De inkluderte *Street Songs* (1942), *The Song of the Cold* (1945) og *The Shadow of Cain* (1947), som alle fikk megen ros. *Still Falls the Rain*, om Blitzen, er kanskje hennes best kjente dikt. Det ble tonesatt av Benjamin Britten som *Canticle III: Still Falls the Rain*.

Edith Sitwell skrev også to bøker om dronning Elizabeth I av England: *Fanfare for Elizabeth* (1946) og *The Queens and the Hive* (1962). Hun hevdet alltid at hun skrev prosa bare for pengene, og begge disse bøkene hadde stor suksess. Det samem hadde hennes bøker *The English Eccentrics* (1933) og *Victoria of England* (1936).

Edith Sitwell ble *Dame Commander* av Den britiske imperieorden (DBE) i 1954. 

I august 1955 konverterte hun til katolisismen, og bad forfattaren Evelyn Waugh om å være fadder. Pater Philip Caraman, redaktør av det katolske tidsskriftet *[[The Month]]*, klarte å tilknytte henne som skribent der.

Edith Sitwell led av Marfans syndrom hele livet, og omkring 1957 begynte hun å bruke rullestol. 

Hun flyttet til Hampstead i London i 1961, og holdt sin siste poesiopplesning i 1962.

## Død
Edith Sitwell døde av hjerneblødning på *St. Thomas' Hospital*i London den 9. desember 1964 i en alder av 77 år.  Hun er gravlagt på kirkegården i Weedon Lois i Northamptonshire.

## Publikasjoner
Edith Sitwells diktsamlinger er:

* *Mother and Other Poems* (1915)
* *Clowns' Houses* (1918)
* *The Wooden Pegasus* (1920)
* *[[Façade (underholdning)|Façade]]* (1922)
* *Bucolic Comedies* (1923)
* *The Sleeping Beauty* (1924)
* *Troy Park* (1925)
* *Rustic Elegies* (1927)
* *Gold Coast Customs* (1929) 
* *Collected Poems* (1930)
* *Five Variations on a Theme* (1933)
* *Poems New and Old* (London: Faber & Faber, 1940)
* *Street Songs* (1942)
* *Green Song and Other Poems* (1944)
* *The Song of the Cold* (1945)
* *The Shadow of Cain* (1947)
* *The Canticle of the Rose: Selected Poems 1920–1947* (1949)
* *[[Façade (underholdning)|Façade, and Other Poems]]* 1920–1935 (1950)
* *Gardeners and Astronomers: New Poems* (1953)
* *Collected Poems* (1954)
* *The Outcasts* (1962)

### Andre bøker

* *Alexander Pope* (1930)
* *Bath* (1932), en profil av byen under Beau Nash
* *The English Eccentrics* (1933)
* *Aspects of Modern Poetry* (1934)
* *Victoria of England* (1936)
* *[[I Live Under a Black Sun]]* (1937)
* *English Women* (1942)
* *A Poet's Notebook* (1943)
* *Fanfare for Elizabeth* (1946), en biografi om Elizabeth I
* *The Queens and the Hive* (1962), en biografi om Elizabeth I
* *Taken Care Of* (1965), sellbiografi

## Litteratur
* R. Greene: *Edith Sitwell: Avant-Garde Poet, English Genius* (2011)
* R. Greene (red.): *Selected Letters of Edith Sitwell* (1997)
* S. Bradford [et al.]: *The Sitwells and the Arts of the 1920s and 1930s* [exhibition catalogue, National Portrait Gallery, London] (1994)
* Geoffrey Elborn: *Edith Sitwell, A Life* (1981)
* Victoria Glendinning: *Edith Sitwell, A Unicorn Among Lions* (1981)
* John Malcolm Brinnin: "The Sitwells in Situ", i *Sextet: T. S. Eliot, Truman Capote and Others* (1981)
* John Pearson: *Facades, Edith, Osbert and Sacheverell Sitwell* (1978)
* R. Fifoot: *A Bibliography of Edith, Osbert and Sacheverell Sitwell* (1971)
* James D. Brophy: *Edith Sitwell: The Symbolist Order* (1968)
* J. Lehmann: *A Nest of Tigers, Edith, Osbert and Sacheverell Sitwell in their Times* (1968)
* E. Salter: *The Last Years of a Rebel, A Memoir of Edith Sitwell* (1967)
* Desmond Seward, *Renishaw Hall: The Story of the Sitwells* (2015)
* O. Sitwell: *[[Left Hand, Right Hand!|Laughter in the Next Room]]* (1949)
* O. Sitwell: *Great Morning* (1948)
* O. Sitwell: *Left Hand Right Hand* (1945)
## Referanser